Trevoh Chalobah

Trevoh Tom Chalobah (sündinud 5. juulil 1999 Freetownis) on Sierra Leones sündinud Inglismaa jalgpallur, kes mängib Inglismaa Premier League'i klubis Chelsea.

Ta liitus Chelsea noorteakadeemiaga 2007. aastal.

Hooajal 2018–19 mängis ta laenul Inglismaa esiliiga klubis Ipswich Town, hooajal 2019–20 samasse liigasse kuuluvas Huddersfield Town ja hooajal 2020–21 Prantsusmaa kõrgliiga klubis Lorient.

Chelsea põhimeeskonnas asus Chalobah mängima hooajal 2021–22. 2021. aasta augustis mängis ta UEFA Superkarika finaalis Hispaania klubi Villarreali vastu. Kolm päeva hiljem debüteeris ta Inglismaa kõrgliigas mängus Crystal Palace'i vastu ja lõi selles mängus ka värava. 2021. aasta novembris sõlmis ta Chelsega uue pikaaegse lepingu. 23. novembril 2021 lõi ta UEFA Meistrite Liiga mängus värava Torino Juventuse vastu.

Aastatel 2014–2019 mängis Chalobah Inglismaa noortekoondistes. 2017. aastal tuli ta Inglismaa kuni 19-aastaste koondisega Euroopa omavanuste meistriks.

Tema vanem vend Nathaniel Chalobah on samuti jalgpallur.

Saavutused 
Chelsea
UEFA Superkarikas: 2021
Klubide maailmameistrivõistlused: 2021
Inglismaa U-19
UEFA Euroopa U-19 meister: 2017

Viited

Välislingid 

 Profiil Chelsea FC kodulehel

Inglismaa jalgpallurid
Chelsea FC mängijad
Ipswich Town FC jalgpallurid
Huddersfield Town AFC mängijad
FC Lorienti jalgpallurid
Premier League'i mängijad
The Championshipi mängijad
Ligue 1 mängijad
Sündinud 1999